Опел Корса
„Опел Корса“ (Opel Corsa) е малък автомобил (сегмент B, супермини) на немския производител „Опел“, произвеждан в поредица поколения от 1982 година. Автомобилът също е продаван и под други марки, като например „Воксхол Корса“, „Шевролет Корса“, „Холдън Корса“.

Въпреки високото качество на автомобила и неговото търсене, никога не се е предлагал на пазара на автомобили в САЩ и Канада.

Автомобилът се произвежда в заводите на Дженеръл Мотърс в Сарагоса, Испания и страни като Германия, Аржентина, Бразилия, Мексико, Южна Африка, Индия и Китай.

Опел Корса А (1982 – 1993) 

„Опел Корса“ е представен за първи път през септември 1982 годан като автомобил с предно задвижване. Сглобявани в Сарагоса, Испания, първите „Корса“ са хечбек с три врати и седан с две врати, като версии с четири и пет врати са представени през 1984 година. В континентална Европа, версиите седан са известни като „Корса TR“. До май 1985 г. основният модел се нарича просто „Корса“, като е последван от „Корса Луксус“, „Корса Берлина“ и спортния „Корса SR“. Шест години по-късно, „Корса“ получава фейслифт, който включва нова предна престилка и някои други дребни промени. Моделите са наречени „LS“, „GL“, „GLS“ и „GT“.

„Опел Корса A“ е известна на пазара във Великобритания като „Воксхол Нова“ (тъй като е прието, че на английски Corsa звучи твърде грубо). Там тя започва да се продава през април 1983 година, след седеммесечен спор с профсъюзите, недоволни от това, че колата не се сглобява там. Моделът на практика заменя произвеждания във Великобритания „Воксхол Шевет“, чието производство е прекратено през януари 1984 година.

Първоначално се предлагат 1 L 45 к.с., 1.2 L 55 к.с., 1.3 L 70 к.с. и 1.4 L 75 к.с. бензинови двигатели, оборудвани с карбуратори – директно впръскване на горивото идва по-късно, но така и не се предлага за 1.0 L Двигателите са на базата на добре изпитания Family II дизайн, с изключение на 1.0 L и ранните 1.2 L двигатели, които се основават на OHV двигателя от „Опел Кадет C“. Предлага се и дизелов двигател на „Исузу“ – 50 к.с. (37 kW) 1.5 L, който също е използван в „Исузу Джемини“ приблизително по същото време. Дизелът се присъединява към гамата през май 1987 г. след изложението във Франкфурт, заедно със спортния GSi. Двигателите и повечето от използваната механика са идентични с тези, използвани в „Опел Астра“ и „Опел Кадет“.

Рядък „Sport“ модел е произведен през 1985 г., за да участва в под 1300 cm³ класа на Група А на британския рали шампионат. Този спортен модел е бял на цвят и идва с уникални винилови стикери, двигател 13SB с двойни „Veber 40 DCOE“ карбуратори, с възможност за поръчка на специален разпределителен вал, със специален заден шумозаглушител, и няколко други екстри. Всичко това дава 93 к.с. и максимална скорост от 180 km/h, с време за ускорение от 0 – 100 km/h на 8,9 s. Това са доста редки модели (само 500 броя произведени) и заради това и днес имат висока пазарна цена.

1.6 L инжекционен двигател с многоточково впръскване със 101 к.с. (74 kW) при 5600 оборота в минута (98 PS или 72 kW в катализираната версия) и способен да развие 186 km/h, е добавен към „Корса“ от 1987 г. Представен на автомобилното изложение във Франкфурт, с прилична производителност и обявен като GSi („Nova GTE“ в преди фейслифтовите модели във Великобритания, по-късните модели всички са били наричани GSi). Настройките на GSi са извършени от тунинг специалистите на „Опел“ „Ирмшер“. Модел с 82 PS (60 kW) 1.4 L инжекцион с многоточково впръскване, който е идентичен с GSi, се появява като „Nova SRi“ в Обединеното кралство. През януари 1988 г. е въведена турбо-версия на дизеловия двигател „Исузу“, с мощност от 67 PS (49 kW).

Дизайнът е освежен през 1990 г. с нови брони, фарове, решетка и интериор, но колата се явява морално остаряла на фона на силната конкуренция на „Форд Фиеста“ и „Пежо 106“.

Опел Корса B (1993 – 2000) 

Когато през 1993 година „Корса B“ е представена и в Обединеното кралство, „Воксхол“ вече не ползва името „Нова“, като колата вече се продава като „Воксхол Корса“. През следващата година, тя е лансирана от „Холдън“ в Австралия, като „Холдън Барина|Барина“, заменяйки продаваната под това име версия на „Сузуки Суифт“. Това се оказва успешно и моделът става първата сглобявана в Испания кола, продавана в значителни обеми на австралийския пазар.

Четирицилиндровите двигатели са от 1.2, 1.4 и 1.6 литра „Family 1“ бензинови двигатели, както и икономичен 1.5 L турбодизелов двигател. Повечето автомобили са с петстепенна механична предавателна кутия, въпреки че четиристепенен автоматик също се предлага с някои двигатели. През първите няколко години четиристепенна ръчна скоростна кутия се появява в съчетание с най-малкия 1,2 литров двигател. За разлика от предишния модел, не се предлага седан версия, но по-късно такава е проектирана в Бразилия за латиноамериканския пазар, където седаните са много по-предпочитани от хечбека. Това също се отнася и за Южна Африка и Индия. Въведени са и комби, ван и пикап. Версията на вана се продава и в някои европейски пазари (включително Италия). На базата на „Корса“ е разработено и малко купе, наречено „Опел Тигра“. 1.0 L 3-цилиндров и 1.2 L 4-цилиндров двигател от „Family 0“ икономичната версия стартира през 1997 г. и е добавено окачване от „Лотус“, както и външно опресняване.

Седанът все още се произвежда и продава в Латинска Америка като „Шевролет Корса Класик“. Бюджетната версия, въведена за бразилския пазар, наречена „Шевролет Селта“, има каросерия, наподобяваща „Опел Вектра“ и „Опел Астра“ от края на 90-те години. „Селта“ се продава в Аржентина като „Сузуки Фън“ за определен период от време. През 2011 г. „Дженеръл Мотърс“ спира да предлага марката „Сузуки“ в Аржентина, така че „Селта“ се връща към първоначалното си име под марката „Шевролет“. Аржентинското производство започва през септември 1997 г., като „Селта“ е първият местно изграден лек автомобил на „Шевролет“ от 1978 г. Латиноамериканския „Корса“ получава лек фейслифт през 1999 г., с по-заоблени брони, и от април 2002 г. (когато е въведена новата „Корса II“) „Корса B“ започва да се предлага на пазара като „Корса Класик“.

Версии седан и комби са произвеждани в Китай до 2005 година като „Буик Сейл“, а след това като „Шевролет Сейл“. През септември 2006 г. Чили става първата страна извън Китай, получила сглобен в Китай „Сейл“ – той се продава като „Шевролет Корса Плюс“ и представлява седан с четири врати с двигател 1.6 L 92 PS (68 kW). „Корса Плюс“ включва двойни предни въздушни възглавници, антиблокиращи спирачки, климатик, електрически стъкла и централно заключване като стандартно оборудване.

В Индия хечбек, седан и комби версиите са продавани до края на 2005 година съответно като „Корса Сейл“, „Корса“ (или „Корса Джой“) и „Корса Суинг“. Модел хечбек продължава да се произвежда, в голяма степен за пазара в Южна Африка, като „Опел Корса Лайт“ до 2009 г.

В Тайланд, се предлага като „Опел Корса“ с 8V 1.4-литров двигател и в „Джой“ и „Суинг“ варианти, както се предлага с 3 или 5 врати и с ръчни или автоматични предавателни кутии.

През 1994 г. „Дженеръл Мотърс“ в Мексико пускат на пазара „Корса B“ като „Шевролет“ и моделът успешно конкурира седана на „Фолксваген Поло“. През 2004 г. (след като „Корса C“ вече е въведена) са пуснати в продажба проектирани и произвеждани в Мексико версии на хечбека и седана, които се продават и в Колумбия. Всички предишни мексикански версии са известни като „Шевролет“ с името „Монца“, използвано за седана, и „Суинг“ (5 врати) и „Джой“ (3 врати) за хечбека. Последните промени в дизайна през 2004 и 2008 г. са просто промяна на името на „Шеви“ и „Шеви Седан“. „Шеви“ е популярен сред шофьорите на таксита и един от най-продаваните автомобили в страната. Производството му в завода в Рамос Ариспе е прекратено в края на август 2011 г., тъй като продажбите непрекъснато намаляват от началото на 2010 г., а също и защото моделът не отговаря на новите изисквания за безопасност в Мексико, включващи задължителни серийно монтирани предни въздушни възглавници.

Имена и пазари 
 „Опел Корса“ – Европа (без Великобритания), ЮАР, Индия
 „Воксхол Корса“ – Великобритания
 „Буик Сейл“ – Китай, до февруари 2005 г
 „Шевролет Корса“ – Латинска Америка („Опел Корса“ в Чили)
 „Шевролет Корса Класик“ – Южна Америка, след представянето на „Корса C“
 „Шевролет Класик“ – Бразилия, от 2005 г.; Аржентина, след 2010 г
 „Холдън Барина“ – Австралия и Нова Зеландия (заменен през 2005 г. от „Деу Калос“)
 „Опел Вита“ – Япония (там „Тойота“ вече е регистрирала името „Корса“)

Производни модели 
 „Шевролет Сейл“ – Китай, от 2005 г.
 „Шевролет Селта“ и „Шевролет Призма“ – Южна Америка, за хечбек и седан версията съответно
 „Шевролет Шеви“ – Мексико от 2004 г.

Опел Корса C (2000 – 2006) 

Corsa C е представена през 1999 г. и предложена на европейския пазар през 2000 г. General Motors нарича новото шаси Gamma и възнамерява да го използва в редица други модели.

Седан версията е предложена и в Латинска Америка, Южна Африка и Близкия изток. Бразилската версия на Corsa се продава в тези страни, с включени по-консервативни екстри от европейските. Бразилия също предлага един пикап, версия на Corsa, с име на Chevrolet Montana (продаван на някои пазари като Tornado), който, както и седана, е изнесен в напълно разглобен вид от Южна Африка за местно сглобяване. GM Южна Африка предлага на пазара хечбека просто като New Corsa, и пикап версия като Corsa Utility. От 2007 г., производството на седан Corsa C е преустановено в Южна Африка.

Тази кола е 2001 Semperit Irish Автомобил на годината в Ирландия.

Спецификации на двигателите

Дизелови двигатели 
Corsa C е представена с 1.7 L DTI Ecotec турбодизелов двигател, предоставен от Isuzu (Circle L) със 75 к.с. (55 kW). По-късно се присъединява и 1.7 L DI Ecotec турбодизелов двигател, също доставян от Isuzu. 1.7 L DI Ecotec не разполага с междинен охладител (интеркулер) и това намалява мощността му до 65 PS (48 kW). От 2003 г., нов 1.3 L CDTI Ecotec турбодизелов двигател е доставен от Fiat (MultiJet), който произвежда 70 к.с. (51 kW) и 1.7 L CDTI Ecotec турбо дизел, доставян от Isuzu, който произвежда 100 к.с. (74 kW). Този нов 1.7 L CDTI Ecotec разполага с турбокомпресор с променлива геометрия.

Бензинови двигатели 
1.0 L и 1.2 L Ecotec Family 0 двигатели са пренесени в настоящия модел от Corsa B; 1.4 L Family 1 двигателят е заменен с нов 1.4 L Family 0 двигател. 1.8 L Family 1 двигателят е надстройка на предходния 1.6 L 16-клапанов двигател и произвежда 125 к.с. (92 kW) и 165 N · m въртящ момент. Моделът с 1.8 L двигател е наречен Corsa GSi и е предшественик на новата Corsa OPC. През 2003 г., Opel въвежда актуализирана версия на Family 0 двигатели с Twinport технология, и 1.2 L двигател, увеличен само с 30 куб.см, произвеждайки 80 PS (59 kW).

Опел Корса D (2006 – 2014) 

Corsa D е създаден с помощта на нова версия на платформата SCCS, която е разработена съвместно от General Motors / Opel и Fiat, и се използва също така от 2006 Fiat Grande Punto. Първите официални снимки на Corsa D са пуснати от Opel през май 2006 г. Във Великобритания, изданието What Car? я обявява за 2007 Автомобил на годината.

Corsa D се предлага в двете три и пет врати версии, и се предлага на пазара като Vauxhall във Великобритания. Същите двигатели от Corsa C са на разположение при пускането и на пазара, въпреки че 1.3 L CDTI и 1.7 L CDTI двигатели са модернизирани, с мощност, варираща от 75 PS (55 kW) до 125 PS (92 kW). 192 PS (141 kW) OPC / VXR версия влиза в продажба в началото на 2007 г., с 1.6 L турбо бензинов двигател, задвижващ предните колела. 75 PS (55 kW) 1.3 CDTI двигателя е актуализиран в средата на 2007 г., за да се намалят стойностите на CO2 до едва 119 g/km, което означава, че 12-месечният пътен данък във Великобритания струва £30 и отговаря на условията за План 2000E (с отстъпка от € 2000 при покупката на нова кола) в Испания. Колата се използва и като злодейската кола в Lights, Motors, Action! Extreme Stunt Show в Hollywood Studios Disney.

Corsa D е за кратко на пазара в Австралия под името Opel, а не като Holden както Corsa B и C, по време на краткотрайния набег на Opel на австралийския пазар. По-малко от година след стартирането, Opel Австралия обявява, че престава да оперира, като отстранява Corsa от австралийския нов автомобилен пазар.

OPC 
През 2007 г. Opel въвежда спортна версия на Corsa, настроена от Opel Performance Center (OPC) – Corsa OPC. Corsa има 1.6 литра I4 турбо двигател с мощност 141 kW (192 PS; 189 к.с.) при 5850 оборота в минута и 230 N · m стойност на въртящия момент. При 1980 оборота в минута до 5850, с функцията OverBoost, се повишава до въртящ момент от 266 N · m. От 0 до 100 km/h времето е 7,2 s, а максималната скорост е 225 km/h. Разликите със стандартната Corsa в интериора са спортни Recaro седалки, OPC волан и топка на скоростния лост, инструменти на таблото с OPC фон. В екстериора има различна предна и задна броня с триъгълна форма на ауспуха, както и аеродинамични дифузьори. Има и OPC задни спойлери и прагове. Колата има по-твърдо и по-ниско окачване, отколкото стандартната Corsa. Стандартните джанти са 17 цола и по желание се предлагат 18 цола. Corsa OPC се предлага само като версия 3 врати.

OPC Nürburgring Edition 
Opel Performance Center през 2011 г. стартира хардкор версия на Corsa OPC – Corsa OPC Nürburgring Edition. Двигателят е същия, 1.6 литров турбо, но е настроен да пробие 210 PS (154 kW; 207 к.с.) и 250 Нм (280 Нм с OverBoost функция), въртящ момент при 2250 оборота в минута до 5850. От 0 – 100 km/h времето е 6.8 s, а максималната скорост е 230 km/h. Новите подобрения включват: Brembo спирачни пакети, пренастроен ABS, тракшън система за управление на стабилността, Remus изпускателна система, и slip-диференциал, който в този сегмент на автомобили (супермини / B-сегмента) има само MINI Cooper JCW. Corsa идва със стандартни 18-цолови лети джанти и нископрофилни гуми, по-ниско окачване, двоен ауспух от неръждаема стомана и специална Nurburgring емблема на B-колоните, във вътрешността на скоростния лост и инструментите на таблото. Включен е и нов преден спойлер, както и различна задна броня. Corsa се предлага в Henna Red, Green Grasshopper, графитено черно (предлага се като цветен гланц) и Casablanca White.

Двигатели 
Бензиновите двигатели са Family 0 (1,0 – 1,4) и Family 1 (1.6), а дизеловите двигатели са производни от MultiJet (1.3) и Circle L (1.7).

2010 фейслифт 
Opel Corsa може да се похвали с нови бензинови и дизелови двигатели – състав, който напълно отговаря на Euro 5 стандартите. Возията и управлението също са подобрени. Двигателите са допълнително усъвършенствани от 2011 г., както Start/Stop система е добавена на всички двигатели, които очакват да получат технологията в бъдеще. [Двигателите с (S/S) система са с удебелен шрифт в колона CO2]

Hybrid 
През 2007 г. на автомобилното изложение във Франкфурт, Opel разкри Hybrid Concept на Opel Corsa, купе, което съчетава задвижван с ремък стартер и алтернатор с литиево-йонна батерия.

2011 фейслифт 
През ноември 2010 г. е обявен фейслифт. Преработена, предната част е най-драматичната разлика в сравнение с предшественика, състояща се от нова предна решетка, рестилизирана предна броня и нови фарове „Eagle eye“ („Орлово око“. въведена новост на Insignia), които съдържат дневни светлини – стандарт в цялата освежена гама на Corsa. (Vauxhall версиите получават най-новата Vauxhall емблема на предната решетка, задна врата и волан през 2008 г.). Нова „Touch and Connect“ мултимедийна система от Bosch се предлага като опция за някои Corsa, заменяйки CD60 радиоустройството. Летите джанти са модернизирани за SXI, SE и OPC / VXR версиите. Производството е предвидено да приключи през 2014 г., в очакване на новата Corsa E.

Опел Корса E (2014 – 2019) 

Corsa E дебютира на 2014 Paris Motor Show. Вместо да бъде изцяло нов модел, тя е значителна реконструкция на Corsa D, така че външните и вътрешни размери са идентични, с разлика от няколко милиметра. Цялата външна част (с изключение на покрива) е променена, но в основната си част шасито и структурата (особено в остъклената част) са пренесени от Corsa D.

Двигатели

Corsavan 
Corsavan е ван, произвеждан след 1994 г. на базата на съответното поколение на Corsa.

Corsavan варианти на по-късни поколения Corsa, също са били продавани под Opel / Vauxhall марката.

Популярност 
От първата Corsa, продадена във Великобритания на 2 април 1993 г., продажбите са достигнали 1 371 573 в рамките на 16 години от старта си, като за това време Corsa е била в третото си поколение.

Опел Корса F (от 2019)

Външни препратки 
 Технически характеристики на всички модели Opel Corsa

Корса
Малки автомобили
Електрически автомобили